Diari Oficial de la Generalitat Valenciana


Sumari del DOGV 2586, del 15-09-1995 (1995/836106)

DECRET 276/1995, de 8 de setembre, del Govern Valencià, pel qual accepta la cessió gratuïta de la propietat de l'Església de Sant Miquel de Morella i del pati annex a aquesta, realitzada pel Bisbat de Tortosa.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/09/08/276/dof/vci/html**

### Dades del document

Número de DOGV
:   2586

Data del DOGV
:   15-09-1995

Secció del DOGV
:   DISPOSICIONS GENERALS

Número del document
:   1995/836106


Data del document
:   08-09-1995

Organisme emissor
:   Conselleria d'Economia i Hisenda

Tipus de document
:   Decret

DECRET 276/1995, de 8 de setembre, del Govern Valencià, pel qual accepta la cessió gratuïta de la propietat de l'Església de Sant Miquel de Morella i del pati annex a aquesta, realitzada pel Bisbat de Tortosa.   
El Govern Valencià, en la reunió del dia 29 de desembre de 1986, adoptà l'acord de firmar amb el Bisbat de Tortosa un conveni per a la donació condicional de l'Església de Sant Miquel de Morella i el pati solar annex a aquesta, situats a la plaça de Sant Miquel, núm. 1.  
En compliment d'allò acordat entre la Conselleria de Cultura, Educació i Ciència i el Bisbat de Tortosa, el 14 d'abril de 1987 es va subscriure el conveni assenyalat.  
Aquesta donació es realitza amb la finalitat que la Generalitat Valenciana destine l'immoble a fins propis de les seues competències i sempre que no s'atempte contra la dignitat que requereix un edifici religiós. Igualment queda condicionada al fet que la Generalitat Valenciana sufrague, per import de 18 milions de pessetes, les despeses de restauració de determinats béns d'interés històrico-artístic propietat de l'Església.   
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 8 de setembre de 1995,  
DECRETE  
Article primer  
Acceptar la cessió gratuïta de la propietat, realitzada pel Bisbat de Tortosa, dels immobles següents:  
1. Finca urbana, edifici anomenat Església de Sant Miquel, situat a Morella, plaça de Sant Miquel, núm. 1, de 759 m2. Confronta: per la dreta, amb la casa del Sr. Ernesto Milián Conesa; per l'esquerra, amb el pati de l'Església, i per darrere, amb la muralla. Inscrita en el Registre de la Propietat de Morella amb el numero 5.138, foli 133 del volum 580, llibre 97.  
2. Pati solar situat en la plaça de Sant Miquel, núm. 1, annex a l'Església abans descrita, de 325 m2 de superfície, dels quals 199 m2 són coberts, destinat a magatzem del temple de Sant Miquel. Confronta: per la dreta, amb el temple esmentat: per l'esquerra, amb el carrer Trinquet, i per darrere, amb la muralla. Inscrit en el Registre de la Propietat de Morella a favor del Bisbat de Tortosa, en el volum 528, foli 161, finca 4.233, inscripció 1.ª   
Queda exclosa de la donació la Capella del Santíssim que, correctament restaurada i amb total independència de la resta de l'edifici i amb accés directe des de la via pública i des de la sagristia, romandrà com a propietat del Bisbat, com a lloc sagrat destinat al culte catòlic. Igualment romandrà com a propietat del Bisbat la planta baixa del cos de l'edifici situada darrere de la capella annexa al parament est de l'església, amb una superfície de 74,40 m2, estança que confronta: a l'oest, amb la nau principal de l'església; al nord, amb el pati que hi ha a la cantonada de la muralla; a l'est, amb una casa particular, i al sud, amb la capella esmentada.  
Article segon  
La cessió gratuïta dels immobles esmentats comporta el compromís, per part de la Generalitat Valenciana, de destinar l'immoble a fins propis de la Generalitat Valenciana, sempre que no s'atempte contra la dignitat que requereix un edifici religiós.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 8 de setembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI